મુલુંડ-વેસ્ટમાં આવેલા એકમાત્ર અને મુલુંડ નાગરિક સભા સંસ્થા દ્વારા સંચાલિત સ્મશાનમાં ચોતરફ ગંદકી તથા ચિતાને બાળવા માટેનાં લાકડાં ચોમાસા દરમ્યાન ઉઘાડાં પડી રહેતાં હોવાથી ચિતા બળવાને સમય લાગતો હોવાથી તેમ જ સ્મશાનમાં લાઇટ-પંખા બરાબર ચાલતાં ન હોવાથી નાગરિકોને વેઠવી પડતી હાલાકીનો અહેવાલ મિડ-ડે Localના ૪ ઑક્ટોબરના અંકમાં આવ્યો હતો. સ્મશાનની આ દયનીય અવસ્થાનો અહેવાલ આવ્યા પછી ભારતીય જનતા યુવા મોરચા-ઈશાન મુંબઈએ સાત દિવસની અંદર સ્મશાનની હાલતમાં સુધારો કરવા માટેનો મહાનગરપાલિકાને સમય આપ્યો છે. અન્યથા આંદોલન કરવામાં આવશે એવી ચીમકી સુધ્ધાં એણે આપી છે. મિડ-ડે Localના અહેવાલ પછી જ મુલુંડ જેની અંતગતિ આવે છે એ મહાનગરપાલિકાના ‘ટી’ વૉર્ડે પણ સ્મશાનની આ હાલતનો સર્વે કરાવવા અધિકારીઓને મોકલ્યા હતા.